આમ ગુજરાતમાં લોકો બેસતું વરસથી લાભ પાંચમ સુધી મસ્તી કરતાં હોય છે અને આ મસ્તીમાં વધારો કરશે બૉલીવુડ. દીવાળીના દિવસે જ બૉલીવુડની બે જોરદાર ફિલ્મો જબ તક હૈ જાન એટલે કે જેટીએચજે તથા સન ઑફ સરદાર એટલે કે એસઓસ. કિંગ ઑફ રોમાંસ યશ ચોપરાજી દ્વારા દિગ્દર્શિત ફિલ્મ જબ તક હૈ જાન એમેય યશજીને કારણે બહુચર્ચિત હતી જ, પરંતુ અધવચ્ચે તેમના નિધનના કારણે હવે આ ફિલ્મ મોસ્ટઅવેટેડ થઈ ગઈ છે. ફિલ્મમાં શાહરુખ ખાન મુખ્ય આકર્ષણનો કેન્દ્ર છે, તો પછી પહેલી વાર તેમની સાથે આવી રહી કૅટરીના કૈફને પણ જોવા લોકો આતુર છે. અનુષ્કા શર્મા પણ ફિલ્મમાં કઈંક નવું જ લોકો સામે પીરસશે, એવી આશા છે. બીજી બાજુ અજય દેવગણની સન ઑફ સરદાર ફિલ્મ પણ દીવાળીના દિવસે જ રિલીઝ થઈ રહી છે. અશ્વની ધીર દિગ્દર્શિત આ ફિલ્મના નિર્માતા અક્ષય કુમાર છે. ફિલ્મમાં અજય દેવગણ સાથે સોનાક્ષી સિન્હા છે.